Gjemnes (bygd)

Gjemnes er et bygdelag, kirkested, poststed og grunnkrets i Gjemnes kommune i Møre og Romsdal. Gjemnes er også en tidligere skolekrets som i tillegg omfattet grunnkretsene Storlandet og Bergsøya. På Gjemnes var det barneskole for Bergsøya, Storlandet og Gjemnes fram til 2009. Over Gjemnessundet går Gjemnessundbrua, som er en del av Krifast.

Gjemnes kirke er bygd like ved det gamle tingstedet på Gjemnes, og tingbordet utgjør i dag deler av kirkens grunnmur.

Etymologi 
Navnet Gjemnes kommer fra gårsnavnet Gjemnes (gårdsnr. 9), tidligere skrevet Gimnes, fra neset som stikker ut i Gjemnessundet mellom Batnfjorden og  Kvernesfjorden. Førsteleddet kan ha sammenheng med norrøne gíma som betyr åpning eller munning. Ettersom det ikke munner ut noen elver på stedet, har navnet trolig sammenheng med Gjemnessundet hvor et indre fjordsystem (Sunndalsfjorden, Tingvollfjorden, Bergsøyfjorden og Batnfjorden) munner ut i et ytre fjordsystem (Kvernesfjorden og Freifjorden).

Historie 
Lærer og lyriker Henrik Rytter startet opp og drev Nordmøre folkehøgskule på Gjemnes-gården fra 1913 til 1916, da skolen flyttet til Straumsnes.

Bildegalleri

Referanser 

Bosetninger i Gjemnes
Tidligere fergesteder i Møre og Romsdal